แห่ซื้อประกันเพิ่ม2เดือนเบี้ยโต27%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สมาคมประกันชีวิตไทยเผย 2 เดือนธุรกิจโตไม่ยั้ง เบี้ยลูกค้ารายใหม่เฉียดหมื่นล้านบาท ส่วนเบี้ยต่ออายุก็ยังเพิ่ม
สมาคมประกันชีวิตไทย รายงานว่า ธุรกิจประกันชีวิตไทยในช่วง 2 เดือนปี 2553 ที่ผ่านมายังคงเติบโตอย่างต่อเนื่อง โดยมีประชาชนซื้อประกันใหม่ หรือเบี้ยปีแรก จำนวน 9,942.8 ล้านบาท เพิ่มขึ้น 27% เมื่อเทียบกับช่วงเดียวกันของปี 2552 แยกเป็นเบี้ยประกันรายสามัญ 8,342.4 ล้านบาท เบี้ยประกันอุตสาหกรรมซึ่งเป็นแบบจ่ายเบี้ยรายเดือน 222.5 ล้านบาท เบี้ยประกันชีวิตกลุ่ม 706.8 ล้านบาท เบี้ยประกันอุบัติเหตุส่วนบุคคล 671.2 ล้านบาท 
โดยเบี้ยประกันลูกค้ารายใหม่ 2 เดือนแรกเติบโตเพิ่มขึ้นในอัตราที่ลดลงเมื่อเทียบกับเดือน ม.ค. 2553 ที่มีอัตราการเติบโต 32%
ขณะที่อัตราการต่ออายุของลูกค้าเก่า หรือความยั่งยืนของกรมธรรม์ในช่วง 2 เดือนแรก เพิ่มขึ้นมาอยู่ที่ระดับ 87% จากช่วงเดียวกันของปี 2552 ซึ่งอยู่ที่ 84% มีเบี้ยต่ออายุรวมทั้งสิ้น 2.89 หมื่นล้านบาท แสดงให้เห็นว่าลูกค้าเก่ามีการชำระเบี้ยอย่างต่อเนื่อง และการไถ่ถอนกรมธรรม์ก่อนกำหนดลดลง 
ด้านเบี้ยประกันชำระครั้งเดียว หรือซิงเกิลพรีเมียม มีเบี้ยจำนวน 3,640.3 ล้านบาท เพิ่มขึ้น 29% โดยบริษัท ธนชาตประกันชีวิต มีเบี้ยประกันซิงเกิลพรีเมียมมากที่สุด 1,001.6 ล้านบาท เพิ่มขึ้น 17% ขณะที่บริษัท เอไอเอ สาขาประเทศไทย มีเบี้ยประกันชำระครั้งเดียวเพิ่มขึ้นสูงสุดถึง 124% แต่เบี้ยรับไม่สูงมากเพียง 922.1 ล้านบาท 
รวมเบี้ยรับทุกประเภทงวด 2 เดือนแรกของปี 2553 มีจำนวนทั้งสิ้น 4.25 หมื่นล้านบาท เพิ่มขึ้น 18% 
ทั้งนี้ ในช่วง 2 เดือนแรกที่ผ่านมา ผู้บริหารบริษัทประกันชีวิตส่วนใหญ่มีความเห็นคล้ายกันว่าการเมืองจะไม่ส่งผลกระทบในด้านลบต่อธุรกิจประกันชีวิต เนื่องจากประชาชนยังมีความต้องการทำประกันชีวิตอย่างต่อเนื่อง เพื่อซื้อความคุ้มครองกรณีเสียชีวิตและเพื่อออมเงิน ซึ่งจะได้รับผลตอบแทนสูงเมื่อเทียบกับอัตราดอกเบี้ยเงินฝากของธนาคารพาณิชย์ 
ปัจจุบันดอกเบี้ยเงินฝากประจำยังต่ำเพียง 12% เท่านั้น ขณะที่ดอกเบี้ยออมทรัพย์ไม่ถึง 1% ทำให้ประชาชนมองว่าแม้การฝากเงินจะปลอดภัยแต่ก็ได้ผลตอบแทนต่ำ
ทั้งนี้ กรมธรรม์ระยะสั้นประเภทชำระเบี้ยครั้งเดียวจะได้รับผลตอบแทนประมาณ 1.52% ขณะที่กรมธรรม์ระยะยาวจะได้รับผลตอบแทนตั้งแต่ 34% ต่อปี